BG Официален вестник на Европейския съюз C 474/6

Публикация на заявление за регистрация съгласно член 50, параграф 2, буква а) от Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни

(2016/C 474/07)

Настоящата публикация предоставя право на възражение срещу заявлението в съответствие с член 51 от Регламент (ЕС) № 1151/2012 на Европейския парламент и на Съвета (1).

ЕДИНЕН ДОКУМЕНТ

„MARCHE“

ЕС №: IT-PGI-0005-01338 — 26.5.2015

ЗНП ( ) ЗГУ ( X )

1. Наименование/наименования

„Marche“

2. Държава членка или трета държава

Италия

3. Описание на селскостопанския продукт или храната

3.1. Вид продукт

Клас 1.5. Масла и мазнини (масло, маргарин, растителни масла и др.)

3.2. Описание на продукта, за който се отнася наименованието в точка 1

Защитеното географско указание „Marche“ е запазено за необработеното маслиново масло екстра качество, добито от маслини, отгледани в географския район, посочен в точка 4.

При пускане на пазара за консумация необработеното маслиново масло екстра качество със защитено географско указание „Marche“ трябва да има следните характеристики:

— цвят: жълт/зелен;

— вкус/аромат: Описание Медиана Отклонения 0 Плодов аромат 3-7 Горчивина 2,5 -7 Пикантност 3-7 Аромат на трева и/или бадем и/или артишок 2-6

Обща максимална киселинност, изразена като олеинова киселина, в теглото, 0,4 %.

Пероксидно число: ≤ 12 (meq O2\Kg)

Олеинова киселина: минимум 72 %

Линолова киселина: максимум 9 %

K232: максимум 2,2

K270: максимум 0,15

Delta K: максимум 0,005

Общо полифеноли: минимум 200 mg/Kg (определени колориметрично и изразени като галова киселина)

ЗГУ „Marche“ се характеризира със средно изразен плодов вкус, „зелен“ аромат, средна пикантност и средна горчивина, с леко повишение или намаление на интензитета, свързани с агрономическите/технологични параметри и реколтата. Плодовият аромат се характеризира с нотки на прясна трева, придружени от типичен тревен аромат, понякога придружен/заменен от аромат на бадеми и/или артишок, главно в зависимост от сорта.

3.3. Фуражи (само за продукти от животински произход) и суровини (само за преработени продукти)

Дванадесет основни сорта, от които десет местни, се използват за производството на ЗГУ „Marche“. Местните сортове са: Ascolana tenera, Carboncella, Coroncina, Mignola, Orbetana, Piantone di Falerone, Piantone di Mogliano, Raggia/Raggiola, Rosciola dei Colli Esini и Sargano di Fermo. Другите два сорта, Frantoio и Leccino, също се използват, тъй като присъстват в района от около един век и са се разпространили след тежките студове през 1905 г., 1929 г. и 1956 г. поради своята устойчивост на студ, както и благодарение на високия си добив. Дванадесетте сорта трябва да присъстват в маслиновите горички, самостоятелно или заедно, представлявайки минимум 85 %. Допускат се максимум 15 % други сортове.

3.4. Специфични етапи на производството, които трябва да бъдат осъществени в определения географски район

Всички етапи на производствения процес, по-специално отглеждане, беритба на маслините и извличане на маслото, трябва да се извършват в определения географски район.

3.5. Специфични правила за рязане, настъргване, опаковане и др. на продукта, за който се отнася регистрираното наименование

Маслиновото масло със ЗГУ „Marche“ трябва да се предлага на пазара в съдове, разрешени от действащото законодателство, с вместимост не по-голяма от 5 литра, запечатани и снабдени с етикет.

3.6. Специфични правила за етикетиране на продукта, за който се отнася регистрираното наименование

Върху етикета трябва да фигурира надписът ЗГУ „Olio Extravergine di Oliva „Marche“ с ясни и незаличими букви по такъв начин, че да може да бъде разграничен от всички други указания.

Разрешава се посочване на предприятия, имена, търговски наименования, частни марки или компании, при условие че не са от рекламен характер и не заблуждават потребителя.

Използването на наименования на стопанства, земеделски имения и ферми е разрешено само ако продуктът е получен единствено от маслини, набрани в маслиновите насаждения на съответното земеделско стопанство. Посочването на опаковката на стопанството, където се произвежда маслиновото масло, се разрешава само ако бутилирането се извършва във въпросното стопанство.

Тези указания може да са отразени на етикета, като височината и широчината на буквите не трябва да надвишават 1/2 от размера на буквите, с които се изписва защитеното географско указание.

Допуска се използването на думата „monovarietale“ („от един сорт“), след която се посочва сортът измежду тези, изброени в точка 3.3.

Върху етикета трябва задължително да се посочи годината на производство на маслините, от които е извлечено маслото.

Етикетът трябва задължително да съдържа европейския символ за защитено географско указание, в четири цвята или в черно и бяло, съгласно действащото законодателство.

4. Кратко определение на географския район

Районът на производство на защитеното географско указание „Marche“ обхваща следните общини, на чиято територия се намират маслиновите насаждения с необходимите качествени характеристики. По-долу се изброяват общините, които влизат в района на производство на ЗГУ „Marche“. За тези, които не са изцяло включени в него, се посочват листовете от кадастралната карта, наричани също листове от картата, които попадат в рамките на района. Номерацията на листовете е еднозначна за всяка община. Всяка община е разделена на листове и парцели. Цялата документация е депозирана в Агенцията за приходите (Кадастър на земята).

а) Общини, включени изцяло в географския район:

Acquaviva Picena, Agugliano, Altidona, Ancona, Appignano, Appignano del Tronto, Ascoli Piceno, Auditore, Barbara, Barchi, Belforte all’Isauro, Belforte del Chienti, Belmonte Piceno, Belvedere Ostrense, Camerano, Camerata Picena, Campofilone, Camporotondo di Fiastrone, Carassai, Cartoceto, Castel di Lama, Castelbellino, Castelfidardo, Castelleone di Suasa, Castelplanio, Castignano, Castorano, Chiaravalle, Cingoli, Civitanova Marche, Colli del Tronto, Colmurano, Corinaldo, Corridonia, Cossignano, Cupra Marittima, Cupramontana, Falconara Marittima, Falerone, Fano, Fermignano, Fermo, Filottrano, Folignano, Force, Fossombrone, Francavilla d’Ete, Fratte Rosa, Frontino, Gabicce Mare, Gradara, Grottammare, Grottazzolina, Gualdo, Isola del Piano, Jesi, Lapedona, Loreto, Loro Piceno, Lunano, Macerata, Macerata Feltria, Magliano di Tenna, Maiolati Spontini, Maltignano, Massa Fermana, Massignano, Mercatino Conca, Mergo, Mogliano, Mombaroccio, Mondavio, Mondolfo, Monsampietro Morico, Monsampolo del Tronto, Monsano, Montalto delle Marche, Montappone, Monte Cerignone, Monte Giberto, Monte Porzio, Monte Rinaldo, Monte Roberto, Monte San Giusto, Monte San Martino, Monte San Pietrangeli, Monte San Vito, Monte Urano, Monte Vidon Combatte, Monte Vidon Corrado, Montecalvo in Foglia, Montecarotto, Montecassiano, Monteciccardo, Montecopiolo, Montecosaro, Montedinove, Montefalcone Appennino, Montefano, Montefelcino, Montefiore dell’Aso, Montegiorgio, Montegranaro, Montegrimano Terme, Montelabbate, Monteleone di Fermo, Montelparo, Montelupone, Montemaggiore al Metauro, Montemarciano, Monteprandone, Monterubbiano, Montottone, Moresco, Morro d’Alba, Morrovalle, Numana, Offagna, Offida, Orciano di Pesaro, Ortezzano, Osimo, Ostra, Ostra Vetere, Palmiano, Pedaso, Peglio, Penna San Giovanni, Pergola, Pesaro, Petriano, Petriolo, Petritoli, Piagge, Piandimeleto, Pietrarubbia, Poggio San Marcello, Pollenza, Polverigi, Ponzano di Fermo, Porto Recanati, Porto San Giorgio, Porto Sant’Elpidio, Potenza Picena, Rapagnano, Recanati, Ripatransone, Ripe San Ginesio, Rosora, Rotella, Saltara, San Benedetto Del Tronto, San Costanzo, San Giorgio di Pesaro, San Lorenzo in Campo, San Marcello, San Paolo di Jesi, Santa Maria Nuova, Santa Vittoria in Matenano, Sant’Angelo in Pontano, Sant’Elpidio a Mare, Sant’Ippolito, Sassocorvaro, Sassofeltrio, Senigallia, Serra de’Conti, Serrungarina, Servigliano, Sirolo, Smerillo, Spinetoli, Staffolo, Tavoleto, Tavullia, Tolentino, Torre San Patrizio, Trecastelli, Treia, Urbino, Urbisaglia, Vallefoglia, Venarotta.

б) Общини, които са частично включени (тирето означава, че всички листове от кадастралната карта между двете числа, са включени, например 4-8 означава, че са включени листове 4, 5, 6, 7 и 8):

Acquacanina - листове 3, 7, 8; Acqualagna - листове 1-31, 34-54; Acquasanta Terme - листове 12, 22-26, 34-39, 45-50, 57-67, 71, 73-84, 90-92, 95-98, 104, 105, 110-113; Amandola - листове 1-26, 29-34, 40-50, 53-60, 65, 66, 68-70; Apecchio - листове 2-7, 21; Apiro - листове 1-20, 22-29, 33-41, 48-50, 53-55, 64, 65; Arcevia - листове 1-39, 41-48, 52-59, 63-69, 73, 75-79, 84-90, 93-101, 103-109, 114-121, 123; Cagli - листове 1-40, 42-61, 65-83, 85-104, 107-117, 122-138, 150-157, 176-180, 192-198; Caldarola - листове 1, 2, 6, 8, 13-16, 22-25, 30; Camerino - листове 1-9, 15-19, 25-28, 34-36, 43-50, 58-65, 71-75, 78-87, 89, 90, 102-124; Carpegna - листове 1-24, 28-30; Castelraimondo - листове 1, 3, 4, 10-22, 24-28, 30-32; Cerreto d’Esi - листове 1-3, 8-20; Cessapalombo - листове 1, 2, 4, 5, 7-9; Comunanza - листове 1-16, 18-25, 27-30, 33-38, 41-44, 46-52, 54; Esanatoglia - листове 2-4, 9-11, 13, 14, 17, 19, 20, 26; Fabriano - листове 19-22, 25, 26, 39-43, 57-63, 80-87, 93-103, 117-122, 136-143, 153-159, 167-170, 177-180, 192-195, 208, 216, 225-227; Fiastra - листове 1, 6-8, 10, 11, 14-17, 23-26, 32-37, 40, 45; Fiordimonte - листове 1-7; Frontone - листове 1-12, 15; Gagliole - листове 6, 7, 11-13, 16-19, 21, 22; Genga - листове 1-3, 7, 12, 18, 20, 24, 25, 29, 34, 40-42, 50-52, 60-63, 68-70; Matelica - листове 11, 16-19, 21-26, 31-35, 40-45, 48-58, 60-83; Mercatello sul Metauro - листове 27-29, 36, 47-51, 59-61, 69; Montefortino - листове 6-8, 11, 12, 19, 22, 23, 28, 35, 46; Montegallo - листове 7, 8, 13; Muccia - листове 1, 4, 7-9, 11, 12, 18-21; Pieve Torina - листове 2, 5-7, 23-25, 35-37; Pievebovigliana - листове 1-16, 20, 21, 26; Piobbico - листове 8, 16, 17; Pioraco - листове 8-10, 12-15; Poggio San Vicino - листове 1, 2, 5, 6, 11; Roccafluvione - листове 1-22, 27-36, 38, 40-50, 52-60; San Ginesio - листове 1-35, 37, 39-56, 59-64, 68-77; San Severino Marche - листове 1-6, 13-26, 31-40, 45-51, 57-67, 68, 77-85, 90-100, 106-117, 120-128, 131-143, 148-159, 165-172, 181-186, 191-197; Sant’Angelo in Vado - листове 1-49, 52-56, 60-64, 67-87; Sarnano - листове 1-5, 7, 9-15, 21-24, 29-32, 36-39, 43-45; Sassoferrato - листове 1-4, 6-9, 12-16, 21-25, 27-35, 37-46, 48-57, 61-68, 72-75, 82-88, 93-96, 100-102, 107-110, 117-119, 125-128, 136, 137; Serra San Quirico - листове 1-3, 5-10, 16-20, 25-28, 32-36, 38-43, 45; Serra Sant’Abbondio - листове 1-5, 7-10, 12, 15-17; Serrapetrona - листове 9-13, 19, 20, 25, 26, 30, 31, 34; Urbania - листове 1-16, 18, 19, 21-33, 38-44, 48-59, 64-69, 76, 77.

5. Връзка с географския район

Репутацията на ЗГУ „Marche“ датира от много векове и е запазена до наши дни. В най-ранните исторически източници се споменава маслото „di Marca“ или „de marchia“, а през последните два века се разпространява по-широко множественото число „Marche“, което се отнася до наименованието на региона, фигуриращо в указа за присъединяване към Италианската държава от 1860 г.

Маслото и неговото качество се споменават по времето на Синьориите. През 1228 г. съдовете от Марке, плаващи по река По в близост до Ферара, е трябвало да плащат такса, наречена „ripatico“, в размер на 25 фунта масло, което е имало по-висока стойност от тази на маслата от други региони. Този факт се потвърждава от документи на гилдията на търговците, изготвени през 1263 г., в които е записано, че маслото от Марке трябва да се разграничава от други подобни продукти и да се продава на по-висока цена поради вкуса и цвета му.

Маслото от Марке се е продавало и на флорентински търговци. През 1347 г. производителите на вълна във Флоренция са внесли от Марке 2 500 делви маслиново масло. Този износ към други райони е продължил до края на 17-и век. През февруари 1828 г. големият поет от Марке Джакомо Леопарди пише на баща си, че „маслото от Марке“ е известно и извън областта.

Тази стара репутация не се е променила с течение на вековете и днес, повече от всякога, маслото от Марке се търси и цени заради характеристиките му. Това се вижда от многобройните отличия, получени на национално и на международно равнище от предприятията от района през последните години (отличие за най-добро италианско масло, произвеждано по традиционен метод на пресоване, на Средиземноморския съюз на дегустаторите на масло („Unione Mediterranea Assaggiatori Oli“), Световната кулинарна купа на „Expogast“, Международната награда за маслиново масло в Цюрих, панаир в Лос Анджелис, списание „Der Feinschmecker“, награда „Due Olive“ на Slow Food, BioFach, AVPA в Париж, международното състезание за маслиново масло в Ню Йорк, конкурсът „Global Olive Oil Competition“ в Шанхай, международната награда за маслиново масло в Копенхаген, наградата „Orciolo d’oro“ на Enohobby, „Ercole Olivario“).

Към това можем да добавим разпространението на името както в търговията, така и в обикновения език, което произтича от обективни фактори. При изписване в основните търсачки на думите „olio Marche“ се намират хиляди документи, много от които са от особено значение и показват разпространението на името сред професионалистите, на първо място сред икономическите оператори.

В търговията разпространението е ограничено през последните години от европейското законодателство в областта на географското указание за произход (Регламент ЕО 2815/98, Регламент ЕО 1019/2002 и Регламент ЕС 29/2012), въпреки това търсенето на пазара принуди някои производители да използват географското указание масло „Marche“, както се вижда от многобройните постановления за санкции на компетентното Министерство на земеделието, храните и горите.

Високата репутация на маслото „Marche“ несъмнено се дължи на неговите качествени характеристики, дължащи се на комбинация от фактори: почвено-климатични, технологични и социално-икономически.

Маслото „Marche“ е разпознаваем продукт с жълтозелен цвят и среден до интензивен плодов вкус. Като цяло маслото е много ароматно и балансирано на вкус. Описанието на вкусовите качества на маслото „Marche“, съставено въз основа на анализи на 259 проби от 2009 г. насам, се потвърждава от техническия доклад, изготвен от ръководителя на групата в агенцията Assam (група, акредитирана от Международния съвет за маслиновите продукти през 2001 г. и получила разрешение от Министерството на земеделието, храните и горската политика).

Друго проучване, проведено от Института за производство на маслиново масло в Пескара с цел определяне на „елементите на междурегионалните характеристики“, е взело предвид стотици проби от маслото, произведено на територията на Марке, за които са регистрирани спектри на 13С. Статистическият анализ на относителните интензитети на сигналите 13С на мастните киселини на триглицеридите е извършен с цел идентифициране на групи от хомогенни масла, повлияни от географския район на производство. На тази научна основа проучването установи, че в сравнение с маслата с произход от регионите Abruzzo и Puglia маслата от регион Marche образуват „самостоятелна група“. Това е допълнително потвърждение на спецификата на маслото от Марке, дължаща се на неговите особени характеристики, които могат да бъдат отдадени на взаимодействието между географската среда и района на производство.

От климатична гледна точка според класификацията на Mennella, която разделя Италия на 15 климатични зони, регионът Marche с годишна температура между 15 ° и 16 ° попада в зона 6 (централна Адриатическа).

Районът на производство обхваща около 76 % от територията на региона и позволява да се гарантира икономическата устойчивост на защитеното географско указание, тъй като позволява наличието на критична маса на даден продукт, която въпреки че представлява само около 0,5 % — 0,7 % от националното производство, може да осигури задоволително заплащане на земеделските стопани, в съответствие с един от основните принципи на Регламент (ЕС) № 1151/2012.

Специфичните характеристики на продукта не се различават значително в различните райони на производство на маслини в Марке, тъй като районът на производство е достатъчно хомогенен, а трябва също да се подчертае, че маслото „Marche“ се произвежда предимно чрез използване на местни сортове, селекционирани и утвърдени от векове.

Marche е най-северният Адриатически регион, където маслинови дървета се отглеждат като основна дървесна култура. Това оказва въздействие върху спецификата на продукта, характеризиращ се с гъвкавост, която е резултат от наличието на по-малко синтез на наситени мастни киселини, като палмитинова киселина и линолова киселина, в сравнение с олеинова киселина и други ненаситени киселини. Това съдържание на киселини го доближава до маслата от езерото Гарда или Лигурия като крайни райони, в които се отглеждат маслини, където мазнините са ненаситени поради полуконтиненталните климатични условия. Фактът, че температурите не са особено високи, способства за наличието на полифеноли, чието съдържание е най-високо сред всички регистрирани италиански наименования (42 ЗНП и 1 ЗГУ). Местните сортове, които в течение на вековете са се адаптирали към средата в района Marche, са причина за богатите вкусови характеристики и специфичните аромати (на трева, бадеми, артишок).

Друга специфична особеност на маслото „Marche“ е нивото на максимална киселинност (0,4 %), която е сред най-ниските за всички регистрирани наименования. Този качествен показател значително намалява различията при маслото, получено в определения район на производство.

Друг фактор, характеризиращ качеството на маслото „Marche“, е особеното внимание, което по традиция винаги се отделя при прибирането на реколтата, както по отношение на оптималния период, така и по отношение на използвания метод. С течение на времето този метод се е запазил непроменен, като маслините се берат направо от маслиновите дървета, на ръка, с помощта на инструменти — което сега е най-разпространеният начин, — или с механични системи, гарантиращи, че маслините ще останат цели. Маслини, паднали на земята, никога не са били събирани в района Marche.

Технологията на пресоване също има дълга традиция в областта. Според проведено през 1910 г. преброяване в провинция Анкона е имало 163 предприятия за производство на маслиново масло с използване на животинска или механична тяга, така че може да се заключи, че такова оборудване е било широко разпространено във всички общини в района, в които се отглеждат маслини. През 2000 г. в областта са работили 165 предприятия. Тези данни позволяват да се твърди, че днес във всяка община, в която се отглеждат маслини, е осигурено пресоване на маслините. Това е истинска мрежа от предприятия за производство на маслиново масло, която гарантира, че пресоването се извършва бързо, като се запазва качеството на маслините. Наличието на модерни технологии също е свързано с присъствието в региона на водещи световни производители в областта на производството на машини за пресоване на масла.

Препратка към публикуваната спецификация на продукта

(член 6, параграф 1, втора алинея от настоящия регламент)

Достъп до пълния текст на продуктовата спецификация е предоставен на следния интернет адрес: Пълният текст на спецификацията на продукта е на разположение на http://www.politicheagricole.it/flex/cm/pages/ServeBLOB.php/L/IT/IDPagina/3335

или

чрез директно търсене от началната страница на уебсайта на Министерството на политиката в областта на земеделието, храните и горското стопанство (www.politicheagricole.it), като се избере рубриката „Prodotti DOP е IGP“ (горе вдясно на екрана), след това — „Prodotti DOP, IGP е STG“ (отстрани вляво на екрана) и накрая — „Disciplinari di produzione all’esame dell’UE“.

(1) ОВ L 343, 14.12.2012 г., стр. 1.